ДОГОВОР №........ /................. година

Днес ............. година в град Хасково между :

1.ОУ “Св.Климент Охридски” гр.Хасково, със седалище и адрес на управление: гр.Хасково, ул.“Граф Игнатиев“ № 14, БУЛСТАТ 000892204 представлявано от Гинка Тодорова Райчева – директор, наричано за краткост  ВЪЗЛОЖИТЕЛ, от една страна

2......................................................................................................................................................................................, от друга страна наричан за краткост ИЗПЪЛНИТЕЛ,

се сключи настоящия договор за следното.

I.ПРЕДМЕТ НА ДОГОВОРА

Чл.1. (1) Възложителят възлага, а Изпълнителят приема периодично да доставя на Възложителя дизелово гориво за отопление по заявка за нуждите на ОУ “Св.Климент Охридски” гр.Хасково за отоплителен период 2016г./2017г. 

(2) Мястото на изпълнение на доставките е: франко гр.Хасково, ул.“Граф Игнатиев“ №14.

(3) В случай на спиране на производството на продукта по ал. 1, замяната му с друг продукт или промяна в техническите му характеристики от страна на производителя, Изпълнителя писмено уведомява Възложителя за настъпилите промени в продукта. Възложителят в едноседмичен срок от постъпването на уведомлението следва да даде писмени указания на Изпълнителя относно по-нататъшното изпълнение на договора.  

Чл. 2. (1) Срокът на доставката и количеството гориво за всяка доставка са съобразно нуждите на Възложителя и ще бъдат указвани в писмени заявки до Изпълнителя, въз основа на които той осъществява доставките. Срокът на доставката не може да бъде по-дълъг от три календарни дни. 

(2) Качеството на доставяните горива следва да е съгласно БДС и Декларация за съответствие на качеството на течните горива. Горивата трябва да отговарят на Наредбата за изискванията за качеството на течните горива, условията, реда и начина за техния контрол.

II.ПРАВА И ЗАДЪЛЖЕНИЯ НА СТРАНИТЕ
Чл. 3. (1) ИЗПЪЛНИТЕЛЯТ се задължава:

1. Да доставя на Възложителя дизелово гориво за отопление по заявка за нуждите на ОУ “Св.Климент Охридски” гр.Хасково за отоплителен период 2016г./2017г.
2. Да достави горивото в срока и на мястото посочено в писмената заявка.

3. Да извършва транспорта с автоцистерни за доставка и развоз, които да отговарят на условията за превоз на такива товари и да бъдат оборудвани с измервателни уреди, одобрени и контролирани от Държавна агенция по стандартизация и метрология, доказано с документ. Измервателните уреди да са с възможност за отчитане на малки количества гориво. Транспортните средства да притежават документ от акредитирана лаборатория, удостоверяващ съответствието им с изискванията на ADR (Европейска спогодба за международен транспорт на опасни товари по пътищата). Водачите на транспортните средства да притежават ADR свидетелство за преминато обучение за превоз на опасни товари.

4. Изпълнителят е длъжен да оказва съдействие на Възложителя във всеки едни момент за осъществяване на контрол относно качеството и количеството на горивата, доставяни от Изпълнителя.

5.Изпълнителят изпълнява задълженията си самостоятелно без подизпълнители/съвместно със следните подизпълнители, посочени в офертата му: .........................; вид на работите от предмета на поръчката, които ще извършва: ………………...; дял в проценти от стойността на обществената поръчка, съответстващ на тези работи: ……% (словом: ………………. процента). 

1.след сключване на договора и най-късно преди започване на изпълнението му, Изпълнителят уведомява Възложителя за името, данните за контакт и представителите на подизпълнителите, посочени в офертата. 

2.Изпълнителят уведомява Възложителя за всякакви промени в предоставената информация в хода на изпълнението на поръчката.

3. Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

3.1. за новия подизпълнител не са налице основанията за отстраняване в процедурата;

3.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

4. При замяна или включване на подизпълнител Изпълнителят представя на Възложителя всички документи, които доказват изпълнението на условията по т.3. 

5. В срок до 5 календарни дни от сключване на настоящия договор Изпълнителят се задължава да сключи договор за подизпълнение с подизпълнителя, посочен в договора. 

6.В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и ал.11 от  ЗОП.

7.Подизпълнителите нямат право да превъзлагат една или повече от дейностите, които са включени в предмета на договора за подизпълнение.

8. Не е нарушение на забраната по т.7. доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение. 

(2) Единствено Изпълнителят е отговорен пред Възложителя за изпълнението на задълженията му в рамките на проекта, включително и при наличието на подизпълнители. 

(3) Изпълнителят има право:

1. Да получава договорената цена за доставеното гориво по начина, в размера и срока, указани в настоящия договор.

2. Да получи от Възложителя цялата необходима информация, за изпълнението на договора. 

Чл. 4. Възложителят се задължава да заплаща на Изпълнителя стойността на доставеното количество  дизелово гориво за отопление в срок до 15 календарни дни след представянето на фактура, както и приемо-предавателен протокол ведно с придружаващите го документи.

(2) Възложителя има право да упражнява контрол върху доставеното количество и качество на течното гориво, включително и да възлага изготвянето на химичен анализ за съответствие на доставеното гориво с изискванията за качество.
III.УСЛОВИЯ И ЦЕНА НА ДОСТАВКАТА
Чл. 5. (1) Общата цена за изпълнение на обществената поръчка представлява обща крайна сума в размер до 50 000 лева /петдесет хиляди лева/ без включен ДДС.

(2) Цената на заплащане на всяка отделна доставена партида е официално обявената и действаща цена без вкл. ДДС в деня на получаване на стоката за 1000 литра дизелово гориво за отопление на „Лукойл Нефтохим Бургас” АД намалена с предложения процент отстъпка, съгласно ценовото предложение на Изпълнителя - …………….. %.  

(3) Цената включва транспортни и товарно разтоварни разходи франко обекта на Възложителя, посочен в чл.1, ал.2 от договора.

(4) Размерът на отстъпката се запазва еднакъв през целия срок на договора. За доставените количества се подписва приемо-предавателен протокол. Изпълнителят представя следните документи: 

•
документи, съгласно Наредбата за изискванията за качеството на течните горива, условията, реда и начина за техния контрол;

•
 извлечение от бюлетина на „Лукойл Нефтохим Бургас” АД за цената на горивото към датата на доставката, 

и издава фактура.

Чл.6. Възложителя заплаща стойността на издадените фактури до 15 /петнадесет/ календарни дни от датата на издаването им.

Чл.7. При неплащане на дължимите суми в срока, по чл. 6, Възложителят дължи на Изпълнителя неустойка за забава в размер на основния лихвен процент, обявен от БНБ, която неустойка се начислява върху просрочената сума до окончателното й изплащане от Възложителя.

IV. СРОК НА ДЕЙСТВИЕ, ПРЕКРАТЯВАНЕ И САНКЦИИ
Чл. 8. Настоящият договор се сключва за срок до 30.04.2017г. или изчерпване на стойността на доставките, което от двете събития настъпи по-рано.

Чл. 9. (1) Настоящият договор се прекратява:

- с изтичане срока на договора.

- по взаимно съгласие между страните, изразено писмено.

- при настъпване на обективна невъзможност за изпълнение на възложената доставка.

- при установени две последователни несъответствия на качеството на доставяните от Изпълнителя горива по реда на Глава четвърта от Наредбата за изискванията за качеството на течните горива, условията, реда и начина за техния контрол.

(2) Възложителят може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай Възложителят дължи на Изпълнителя обезщетение за претърпените вреди от сключването на договора.

Чл. 10. Прекратяването на договора не освобождава Възложителя от изпълнението на всички финансови задължения, възникнали преди прекратяването на договора.

V.КОНФИДЕНЦИАЛНОСТ
Чл. 11. Изпълнителят и Възложителят третират като конфиденциална всяка информация, получена при и по повод изпълнението на договора.

Чл. 12. Изпълнителят няма право без предварителното писмено съгласие на Възложителят да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 13. Възложителят гарантира конфиденциалност при използването на предоставени от Изпълнителя документи и материали по договора, като не ги предоставя на трети лица.

VI.ДОПЪЛНИТЕЛНИ РАЗПОРЕДБИ
Чл. 14. Всички съобщения по настоящия договор, направени от едната до другата страна, се считат за връчени, ако са на адреса, посочен в него. Те се считат за връчени и в случай че има промяна в седалището и адреса на управление на всяка една от страните, ако тя не е уведомила в писмен вид другата страна за промяната.

Чл. 15. Всички възникнали спорове при изпълнението на настоящия договор се решават по пътя на взаимното споразумение, а когато това е невъзможно - съгласно действащото законодателство в Република България от компетентния съд.

Настоящият договор се състави и подписа в два еднообразни екземпляра, по един за всяка от страните, както следва:
ВЪЗЛОЖИТЕЛ:________________                ИЗПЪЛНИТЕЛ:________________


                  /Гинка Райчева/                                                 /........................../
